CELEX: 62017CA0492
Language: da
Date: 2018-12-13 00:00:00
Title: Sag C-492/17: Domstolens dom (Fjerde Afdeling) af 13. december 2018 — Südwestrundfunk mod Tilo Rittinger, Patric Wolter, Harald Zastera, Dagmar Fahner, Layla Sofan og Marc Schulte (anmodning om præjudiciel afgørelse fra Landgericht Tübingen — Tyskland) (Præjudiciel forelæggelse — statsstøtte — artikel 107, stk. 1, TEUF — artikel 108, stk. 3, TEUF — offentlige radio- og TV-selskaber — finansiering — national lovgivning, hvorved enhver voksen, som har bolig på det nationale område, forpligtes til at betale et bidrag til de offentlige radio- og TV-selskaber)

18.2.2019   
            
            
               DA
            
            
               Den Europæiske Unions Tidende
            
            
               C 65/13
            
         
      Domstolens dom (Fjerde Afdeling) af 13. december 2018 — Südwestrundfunk mod Tilo Rittinger, Patric Wolter, Harald Zastera, Dagmar Fahner, Layla Sofan og Marc Schulte (anmodning om præjudiciel afgørelse fra Landgericht Tübingen — Tyskland)
      (Sag C-492/17) (1)
      
      ((Præjudiciel forelæggelse - statsstøtte - artikel 107, stk. 1, TEUF - artikel 108, stk. 3, TEUF - offentlige radio- og TV-selskaber - finansiering - national lovgivning, hvorved enhver voksen, som har bolig på det nationale område, forpligtes til at betale et bidrag til de offentlige radio- og TV-selskaber))
      (2019/C 65/15)
      Processprog: tysk
      
         Den forelæggende ret
      
      Landgericht Tübingen
      
         Parter i hovedsagen
      
      
         Sagsøger: Südwestrundfunk
      
         Sagsøgte: Tilo Rittinger, Patric Wolter, Harald Zastera, Dagmar Fahner, Layla Sofan og Marc Schulte
      
         Konklusion
      
      
                  1)
               
               
                  Artikel 1, litra c), i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af artikel [108 TEUF] skal fortolkes således, at en ændring af finansieringsordningen for offentlig radio- og TV-virksomhed i en medlemsstat, der som den i hovedsagen omhandlede ændring består i at erstatte et radio- og TV-gebyr, der skulle betales som følge af besiddelsen af et modtagerapparat, med et radio- og TV-bidrag, der bl.a. bliver skyldigt som følge af en bolig eller et erhvervslokale, ikke udgør en ændring af eksisterende støtte som omhandlet i denne bestemmelse, der skal anmeldes til Europa-Kommissionen i medfør af artikel 108, stk. 3, TEUF.
               
            
                  2)
               
               
                  Artikel 107 TEUF og 108 TEUF skal fortolkes således, at de ikke er til hinder for en national lovgivning som den i hovedsagen omhandlede, der giver offentlige radio- og TV-selskaber beføjelser, som er undtagelser til almen ret, og som gør det muligt for dem selv at fremme tvangsfuldbyrdelse af ubetalte fordringer i medfør af radio- og TV-bidraget.
               
            
         (1)  EUT C 402 af 27.11.2017.